  Виталий Пронин Та вакытэ шаерысьтымы трос нылпиё 17 сюрс 572 семьяосын 56 сюрс 862 пиналъёс будо.29-тӥ шуркынмонэ быдэс дунне анайёсты сӥлы каре.Удмуртилэн Тӧроез Александр Соловьёв шаерысьтымы трос нылпи будэтӥсь 68 анайёсты «Анайлэн данэз» гадьпусэн кадырлы кариз.- Удмуртиын таӵе гадьпус сётыны кутскемын 2005-тӥ арысен. Со дырысен 622 мурт данъямын ни, - шуиз А. Соловьёв. - Та вакытэ шаерысьтымы трос нылпиё 17 сюрс 572 семьяосын 56 сюрс 862 пиналъёс будо. 2009-тӥ арысен кутскыса, вордскись нылпиослэн лыдзы уногес, улонысь кошкисьёс сярысь. Туэ 10 толэзь куспын 18 сюрс 732 пинал вордскиз. Кылем арысь та вакытэн ӵошатыса, со 6 нылпилы ӧжытгес луэ ке но, та лыдпусъя Удмуртия кыкетӥ инты басьтэ Приволжск федерал округын.Ува ёросысь Светлана Бурашовалэн 7 пиналэз. Алнаш ёросысь Парасковья Краснова, Балезино ёросысь Ангелина Нездоровских, Эгра ёросысь Софья Елькина, Ижысь Мария Килина вань пиналъёссылы вылӥ образование сётыны быгатӥзы.Дэбес ёросысь Надежда Семакиналэн 4 пиналэз. Толяез тылпу кысон удысын тырше, «За отвагу на пожаре», «За отличие в службе» но мукет медальёсын пусъемын, нош Ленаез - полициысь лейтенант, спортсмен, Лондонын ортчем Олимпиадае пыриськемын, Каракулино ёрослэн дано адямиез луэ.Нимысьтыз шуныт кылъёс веразы мурт нылпиосты будэтӥсь анайёслы. Семьяосазы быдэн 5 нылпизы Глаз ёросысь Салиха Касимовалэн но Юкаменск ёросысь Людмила Сысоевалэн. Соослэн сюлэм шунытсы тырме асьсэлэсь но нылпиоссэс, вордыны басьтэмъёссэ но огкадь яратыны.Валентина Емельянова Туспуктӥз Э. Карипов  Теги: анай КунКенеш  